डर गए थे शाहरुख: बच्चे की चिंता छोड़ गौरी को बचाने में लगे थे
Shah Rukh Khan Speaks About Gauri Khan Condition While Aryan Khan birth Time, शाहरुख खान के बड़े बेटे आर्यन का जन्म 1997 में हुआ था। आर्यन के जन्म के समय गौरी की हालत काफी ज्यादा खराब हो गई थी। उनके बॉडी में हर जगह ट्यूब्स लगे थे
शाहरुख खान के बड़े बेटे आर्यन का जन्म 1997 में हुआ था। आर्यन के जन्म के समय गौरी की हालत काफी ज्यादा खराब हो गई थी। उनके बॉडी में हर जगह ट्यूब्स लगे थे। उनकी बॉडी कांप रही थी। मां-बाप के गुजरने के बाद शाहरुख को हॉस्पिटल के माहौल से दिक्कत होने लगी थी। इसके बावजूद वे गौरी के साथ ऑपरेशन थिएटर में थे।
शाहरुख उस वक्त काफी डर गए थे। शाहरुख को लगा कि कोई अनहोनी न हो जाए। उनके दिमाग में उस वक्त बच्चे को लेकर कोई चिंता नहीं थी, वे बस मना रहे थे कि गौरी को कुछ न हो। आखिरकार शाहरुख की दुआओं ने असर डाला। गौरी और बच्चा दोनों स्वस्थ निकले।
गौरी को हॉस्पिटल में देख शाहरुख की हालत हो रही थी खराब
Rediff को 1998 में दिए एक इंटरव्यू में शाहरुख ने कहा- मुझे लगा कि गौरी को कुछ हो न जाए। उस वक्त बच्चे को लेकर कोई सोच नहीं थी। उस वक्त बच्चा मेरे लिए अहम नहीं था।
गौरी को देख कर डर लग रहा था। मुझे उम्मीद तो थी कि बच्चे को जन्म देते वक्त उसे कुछ नहीं होगा। फिर भी मैं डरा हुआ था। गौरी को हॉस्पिटल में लेटे देख कर मेरी हालत पस्त हो रही थी। उसके आस-पास दवाइयां, ट्यूब्स और मेडिकल उपकरण संबंधी चीजें रखी हुई थीं।
शाहरुख ने बताया बेटे का नाम आर्यन क्यों रखा
शाहरुख ने इस इंटरव्यू में ये भी बताया कि उन्होंने अपने बेटे का नाम आर्यन क्यों रखा। उन्होंने कहा- आर्यन नाम रखने के पीछे कोई खास मंशा नहीं थी। मैं एक दिन बैठा हुआ था, और अचानक ये नाम मेरे दिमाग में आ गया। मुझे लगा कि अगर मेरा बेटा लड़कियों के सामने ये कहेगा कि उसका नाम आर्यन है तो वे उससे इंप्रेस हो जाएंगी।
शाहरुख के शैडो में दबकर नहीं रहीं गौरी, खुद भी बनाया नाम
एक सुपरस्टार की पत्नी होना भी आसान नहीं है। आप जिंदगी भर उसके शैडो में दबकर रह जाती हैं। हालांकि गौरी के साथ ऐसा नहीं हुआ। ये जानते हुए भी कि वे शाहरुख खान जैसे ग्लोबल स्टार की वाइफ हैं, उन्होंने कभी उन पर आश्रित रहना जरूरी नहीं समझा। शायद इसलिए आज वे एक फेमस और सक्सेसफुल इंटीरियर डिजाइनर हैं।
हालांकि ऐसा भी नहीं है कि वे हमेशा से इंटीरियर डिजाइनर बनना चाहती थीं। जब शाहरुख और गौरी ने मुंबई में अपना घर लिया तो उस घर के लिए वे सोफा खरीदने दुकान पर गए। सोफा काफी महंगा था, इसलिए उन्होंने फर्नीचर और लेदर खरीद लिया।
गौरी ने तब खुद से ही सोफे को डिजाइन किया जिसके बाद कारपेंटर ने उस सोफे को बनाकर तैयार कर दिया। ये बातें गौरी की बुक माई लाइफ इन डिजाइन में लिखी हैं।
शाहरुख के साथ शादी करना नहीं था आसान, पेरेंट के सामने बदला था नाम
शाहरुख खान और गौरी खान लगभग 30 साल से एक दूसरे के साथ हैं। हालांकि दोनों की शादी में काफी अड़चनें भी आई थी। गौरी के मां-बाप नहीं चाहते थे कि उनकी शादी गैर धर्म वाले से हो।
गौरी ने 2008 में संदीप खोसला और अबू जानी को दिए इंटरव्यू में कहा था कि अपने पेरेंट से मिलाने के पहले उन्होंने शाहरुख का नाम बदलकर अभिनव रख दिया था। इससे लगे कि लड़का हिंदू है। बाद में गौरी के घरवालों को उनके सामने झुकना पड़ा और शादी के लिए अपनी रजामंदी देनी पड़ी।